Opnuð verður sérstök móttökustöð þar sem allt verður undir einum hatti, fyrir flóttafólk frá Úkraínu, í Domus Medica við Egilsgötu í Reykjavík. Aldrei hafa borist fleiri umsóknir um vernd til Útlendingastofnunar. Það sem af er ári eru þær um sex hundruð og tuttugu og þar af tæplega fjögur hundruð það sem af er þessum mánuði vegna Úkraínu
Kristín Völundardóttir forstjóri Útlendingastofnunar segir hjálp í því að húsnæðismálin hafi verið færð yfir til félagsmálaráðuneytisins. Framkvæmdasýsla ríkisins og ráðuneytið leggi mikið til málanna. Ráðuneytið og framkvæmdasýslan einbeiti sér nú að húsnæðismálunum. Útlendingastofnun einbeiti sér að málsmeðferð flóttafólksins.
En við erum að tvöfalda mannskapinn þar. Við erum að tvöfalda mannskapinn í skráningum Úkraínubúa. Við erum með tæplega fjögur hundruð Úkraínuumsóknir núna sem við erum byrjuð að afgreiða á grundvelli 44. greinar útlendingalaga sem er verndarákvæði sem að aldrei hefur verið beitt áður þannig að það þurfti í raun að teikna upp nýtt ferli. Það er gaman að segja frá því að landlæknir, ríkislögreglustjóri og Útlendingastofnun þau hafa eða við höfum unnið mjög þétt saman að koma upp einu ferli þannig að umsækjandinn hefur bara eina snertingu. þarf ekki að hitta okkur nema einu sinni.
Félagsmálaráðuneytið er að sögn Kristínar að ganga frá samningum um að húsnæði Domus Medica við Egilsgötu og a verði móttökustöðin þar sem öll formsatriði verða afgreidd.
Þannig að eftir helgi þá mun fólk mæta á þann stað og það gengur út með dvalarleyfi. Og verður þá heilsufarsskoðun og allt á einum stað í Domus Medica fyrir flóttafólk frá Úkraínu? Já.

Aldrei hafa borist fleiri umsóknir um vernd borist til Útlendingastofnunar. Þar af tæplega fjögur hundruð það sem af er marsmánuði vegna Úkraínu. Ný móttökustöð verður opnuð í Domus Medica.